А сам Уладзімір Сяргеевіч з задавальненнем прыходзіў на сустрэчы з навучэнцамі, даваў майстар-класы. Ідэя стварэння карціннай галерэі ў школе прыйшлася даспадобы ўсім: мастаку, педагогам і вучням, бацькам і гасцям школы. У 2016 годзе абноўленая экспазіцыя займала ўжо два паверхі. Уладзімір Сяргеевіч пазнаёміў педагогаў са сваімі калегамі, членамі творчага аб’яднання “Верасень”, — і выставачныя плошчы павялічыліся. У сакавіку 2018 года ў школе з’явіліся работы заслужанага мастака Рэспублікі Беларусь Сяргея Анатольевіча Волкава, мастачкі Зінаіды Сямёнаўны Эрэнбург, арт-крытыка і мастачкі Марыны Міхайлаўны Эрэнбург.